**Алексеева Марина Анатольевна, воспитатель**

**МБДОУ «Д/с №12 «Кэрэчээн»**

##### **Краткое описание:**

##### Данный сценарий по теме «Встреча Нового года в Волшебной стране» может быть полезен для воспитателей и музыкальных руководителей, предназначен для детей младшего и среднего дошкольного возраста. Цель: создание условий для понимания и восприятия детьми прекрасного, волшебного и развития творческих способностей детей.

**Саҥа дьыллааҕы утренник сценарийа**

**«Аптаах дойдуга Саҥа дьылы көрсүү»**

Кыра, орто бөлөх

Ахсынньы ый \_\_ кунэ 202\_с.

**Сыала:** Саҥа дьыллааҕы бырааһынньыкка бэлэмнэнии нөҥүө оҕолор кэрэни өйдүүр дьоҕурдарын сайыннарарга, көхтөрүн көҕүлүүргэ сөптөөх усулуобуйаны тэрийии.

**Соруктара:**

Үөрэтэр: музыка тэтиминэн хамсанарга, ырыа ыллыырга, хоһоону доргуччу ааҕарга, бөлөҕүнэн ырыаны уонна үҥкүүнүү толорого үөрэтии.

Сайыннарар: кэрэни кэрэхсиир дьоҕурдарын, кыбыстыбакка эрэллээхтик тута – хапта сылдьарын сайыннарыы.

Иитэр: өрө көтөҕүллүүлээхтик бырааһынньыктыылларын ситиһии, бэйэ – бэйэлэригэр үтүө сыһыаннаах буоларга, үөрүүнү – көтүүнү тэҥҥэ уллэстэргэ иитии.

**Бэлэмнэнии улэтэ:** хоhоон, ырыа, үнкүү үөрэтии. «Күрдьүк» - маҥан түүл, снежинкаларынан, блесткаларынан киэргэтиллэр. Подароктар ууруллаллар. Хаар киhи онно олорор. Синтепон хаардар.

**Оруоллар:**

**Феялар -** иитээччилэр

Хаарчаана – улахан киһи

Хаар киhи – улахан киһи

Куобах – улахан киһи

Дракон – улахан киһи

Аптаах феялар – кыргыттар

Эльфтар – уолаттар.

Тереппуттэр – саҥа дьыллааҕы атрибуттаахтар (мишура, колпак о д.а.)

**Хаамыыта:**

*Музыка тыаhыыр. Хаар киhи «күрдьүккэ» саhан олорор. Оҕолор феялары уонна куобаҕы кытары киэргэтиллибит улахан группаҕа киирэллэр.*

**Фея 1:** - Бүгүн эмиэ Саҥа Дьыл күнэ үүннэ. Бүгүн эмиэ биһиэхэ киэргэллээх харыйа ыалдьыттыы кэллэ.

**Бары: –** Дорообо, харыйа!

**Фея 2:** - Дорообо, харыйа, биhиги доҕорбут!

               Бары төгүрүччү муhуннубут

               Ырыа ыллаары, үҥкүүлээри,

               Иллээхтик Саҥа дьылы көрсөөрү!

- Оҕолоор, харыйабыт хайдах,туох киэргэллээх эбитий?

**Оҕолор**: Оонньуурдар, хаардар, мишура киэргэллээх.

**Фея 1:** Хайа оҕолоор, харыйабытыгар туга тиийбэтий?

**Оҕолор:** Уота тиийбэт.

**Фея 2:** Кырдьык да уота суох. Чэйиҥ эрэ феялар манна кэлиҥ, харыйабыт уотун умай диэн көрдөһүөҕүн эрэ.

**Феялар:** Умай, умай

Киэргэллээх харыйа

Сүүс араас уоккунан!

*(Харыйа уота умайар, бары таһыналлар.)*

**Фея 1:** Оҕолоор, чэйиҥ эрэ, үөрэн-көтөн туран ырыабытын бэлэхтиэххэйиҥ киэргэллээх харыйабытыгар.

**Ырыа «Вокруг нашей елочки»**

**Фея 1: -**Тэлгэhэбит мап-маҥан,

               Ыллыктары тибии типпит.

               Хаарынан бука бары

               Оонньуоххайыҥ, доҕоттор!

 Хаары күрдьэн, улахыын- улахан күрдьүк оҥоруох!

*Бэhиэлэй музыка тыаhыыр.*

*Оҕолор имитационнай хамсаныыны оҥороллор – хаар күрдьэллэр, таhаллар, тиэйэллэр. Төрөппуттэр көмөлөhөллөр.*

**Фея 2:** - Маладьыастар, оҕолор, сыалай хайа күрдьүк оҥорбуттар! Билигин ити хаары аптыахпыт. Фея кыргыттар кэлиҥ манна.

**Феялар үҥкүүлэрэ.**

*(Түүл – «күрдьүктэн» Хаар киhи тахсан кэлэр).*

**Фея 1:** - Көруҥ эрэ оҕолоор, күрдьүкпүт Хаар киhи буолан хаалла! Ол да буоллар, тоҕо саҥарбат, хараҕын арыйбат? Хаар киhи, уhугун, оҕолорго мичээрдээ! Уhуктубат, хайыыбытый, оҕолоор?

*Оҕолор санааларын этэллэр, эппиттэринэн гыналлар, Хаар киhи уhуктубат.*

**Фея 2 :** - Оҕолоор, Хаар киhини үрэн көрөбүт дуо?

*Оҕолор үрэллэр, Хаар киhи уhуктар.*

**Фея 1:** - Хаар киhибит уhугунна, тыыллаҥҥаата, харахтара арыллынна, оҕолору одуулаата. *(Хаар киhи тыыллаҥҥыыр, тула көрөр, оҕолору одуулуур).*

**Хаар киhи**: Оҕолоор, үтүө күнүнэн! Уонна кэлэн иһэр саҥа дьылынан итиитик- истиҥник эҕэрдэлиибин! (тоҥхох гынар)

Мин хаар маҥан-Хаар киһи буолабын,

Моркуоп-муруннаахпын,

Тымныыны наһаа сөбүлүүбүн,

Тымныыга тоҥмоппун!

*Сиэбиттэн ылан блёска үрэр оҕолор диэки.*

* Хайдах эрэ наһаа оонньуохпун баҕардым, миигин кытары оонньуугут дуо?

**Оонньуу “Хаары ыраастаа“**

*Икки хамаандаҕа арахсыы. Зал ортотугар 2 улахан киһи быаны икки өттүттэн үөһэ тутан тураллар, ол быа нөҥүө маҥан өҥнөөх шариктары-хаардары тамнааттыыллар. Кыайыылаах хамаанда миэстэтэ биир да шарига суох буолуохтаах.*

**Хаар киhи**: - Уой да уой!

**Фея 2:** - Туох буоллуҥ, Хаар киhи?

**Хаар киhи**: - Мин бэhиэлэй Хаар киhибин, тымныыны сөбүлүүбүн. Оонньооммун тириттим, ууллаары гынным!

**Фея 1:** - Оо, оҕолор, тургэнник көмөлөhүөххэ, Тымныы Моруос оҕонньору ыҥырыахха.

(*Чуораанчык тыаһатар,музыка тыаһыыр «Эльфтар» киирэллэр, үҥкүү)*

**Фея 1:** Уой, оҕолоор, Тымныы Моруос оҕонньор буолбатах дии, кимнээхтэрий?

**Оҕолор**: Эльфтар дии эльфтар…

**Фея 2:** Уой кырдьык да, Тымныы Моруос оҕонньор көмөлөһөөччүлэрэ эльфтар эбит ди.

**Хаар киьи:** Эльфтар кэлэннэр хата сөрүүкээтим даҕаны.

**Фея 1**: Оҕолоор, өссө биирдэ бары ыҥырыаҕыҥ: - «Тымныы Моруос оҕонньор, кэл!»

*(Чуораанчыгы тыаһатар)*

*Музыка тыаhыыр. Тымныы Моруос оҕонньор (Т.М.О.), Хаарчаана киирэн кэлэллэр.*

**Тымныы Моруос оҕонньор**: Дорооболоруҥ оҕолоор, ыалдьыттар!

Үргэл сулус илдьиттээх,

Араҕас сулус аргыстаах,

Кыыдам дьыбар кымньыыланаммыт

Тиийэн кэллибит эһиэхэ.

Оҕолорбун көрбөтөҕүм биир сыл ааста, улааппыккыт, тупсубуккут, бэрээдэктээх буолбуккут.

Күүттүгүт дуо биһигини? (*Күүтэн.*)

**Фея 2**: Тымныы кырдьаҕас эһээбит, ыраах айаҥҥа сылайбытыҥ буолуо, кэл олор, сынньан.

(Троҥҥа олорор)

**Т.М.О**: Дьэ кырдьык сылайдым, олоруум. Хаарчаана сиэним хоһоон кэһиилээх.

**Хаарчаана** хоһоон ааҕар:

Күүтүүлээх күҥҥүтүгэр

Күндү ыалдьыт буоламмыт,

Сиэннэрбит дьыссааттарыгар

Хомунаммыт кэллибит.

Ырыа-тойук истээрибит,

Үчүгэйкээн кэһиибитин

Оҕолорго биэрээрибит.

Кэллибит эһээбинээн

Эьигини үөрдээри,

Саҥа дьылы аһаары!

Т.М.О.: Оҕолоор, онтон эһигиттэн ким хоhоон ааҕар, кулгаахпын сымнатар? *(Хоhоон ааҕартан аккаастанар оҕо төрөппүтэ кыттыhар, сиэтэн тахсан аахтарар).*

**Хоhооннор.**

**Т.М.О.:** - Дьэ, махтал оҕолор, кулгаахпын сымнаттыгыт, бэркэ хоhоон аахтыгыт.

**Фея 1**: Дьэ аны билигин ырыа ыллаан иһитиннэриэххэ.

**Ырыа «Тымныы оҕонньор».**

**Фея 2:** Куобах, тоҕо эн ылласпатыҥ, коронаҕын сот да сот буолаҕын?

**Куобах**: Мин доҕорбун Дракону кэтэһэбин, быйыл мин сылым түмүктэнэр, коронабын доҕорбор Дракоҥҥа туттарабын.

*Музыка тыаһыыр, Дракон киирэн кэлэр.*

**Дракон –**Дорооболоруҥ оҕолоор, Тымныы кырдьаҕас, Хаарчаана уонна доҕорум Куобах!Эhиэхэ манна тоҕо үчүгэйэй, кэрэтэй! Доҕоттоор, биллигит дуо миигин? Кимминий?

**Оҕолор:** - Дракон!

**Дракон –**Кэлэр сыл - мин сылым буолар. Мин көннөру Дракон буолбатахпын, бэhиэлэй Дракоммун. Эhигини кытта ыллаhыам. Бары хоробуокка туруохха, сиэттиhиэххэ, ыллыахха.

**Хоровод**

**Куобах:** Дьэ мин билигин, бу коронабын Саҥа 2024 сыл бэлиэтигэр - Дракоҥҥа биэрэбин. Дракон, коронабытын харыстаан илдьэ сырыт.

**Дракон**: Дьэ бу күнтэн ыла, мин сылым үүннэ!

**Хаар киhи: -**Елкабыт үөрбут араас уотунан олус куускэ тыгар.

**Дракон:** - Ол аата подарок ылар кэммит кэлбит!

**Т.М.О.:** - Бу сыталлар подароктарым! Кэлиҥ, о5олор, подароккытын ылыҥ!

**Фотосессия**

**Хаарчаана:** - Киэргэммит харыйа тула оҕолордуун ыллаатыбыт, үҥкүүлээтибит.

**Хаар киhи: -**Аны билигин барар кэммит кэллэ. Покааларыҥ, оҕолоор, көрсүөххэ диэри!

**Т.М.О.:** - Көрсүөххэ диэри, оҕолор! Барыгытын Саҥа дьылынан! Саҥа дьолунан!
 **Дракон:**– Мин сылбар бары дьоллоох, ситиhиилээх буолуҥ!